**SLOVENŠČINA – 6. b 14. 5. 2020**

**Nika Č., Tia, Anja, Lili, Nika K., Marko, Luka, Ines in Stefan –** niste mi še poslali zgodbe o harmonikarici ☹ **Pošljite še danes!**

**Dim Zupana: Junaška zgodba**.

Danes najprej preveri svoje odgovore na vprašanja iz berila (PRIPOVED JE TUDI TVOJA):

1. Zato, ker jima je po opravljenem delu pripovedoval čudovite štorije iz prve svetovne vojne.
2. Tako sta ga imenovala, ker je bil njun prijatelj. Bil je star, umirjen in pameten.
3. Fanta sta mu pokazala žabo. Od zadovoljstva sta zrasla, ker ju je pohvalil. Ni imel nobenega razumevanja, če bi mu tacala po nepokošeni travi.
4. Pripravil se je tako, da je prižgal pipo in naredil požirek žgane pijače.
5. V kosti se mu je zalezel občutek strahu. Naredil je strašilo – vojaka. Ko je sovražnik zabadal strašilo, ga je udaril s količkom po glavi. Nato pa ga je z njegovim pasom zavezal okoli hrasta.
6. Za nagrado je dobil 14 dni dopusta. Fantoma se ni zdelo prav, da so mu generali vzeli sabljo.
7. V besedilu najdemo dvogovor (med fantoma in Prijateljem), opis (npr. opisovanje Prijateljeve zunanjosti) in pripovedovanje (spomini Prijatelja).

**Se spomniš Krjavlja, ki si ga srečal v besedilu Kako je Krjavelj hudiča na pol presekal? Tudi narisal si ga.**

**Danes pa je tvoja naloga, da primerjaš Prijatelja in Krjavlja, tako da dopolniš razpredelnico! Preglednico seveda najprej preriši v zvezek.**

|  |  |  |
| --- | --- | --- |
| **Prijatelj** |  | **Krjavelj** |
|  | **Zunanjost.** |  |
|  | **S čim se ukvarja?** |  |
|  | **Komu pripoveduje zgodbe?** |  |
|  | **Kako se odzivajo poslušalci?** |  |
|  | **Je pripoved resnična ali izmišljena?** |  |
|  | **Kaj je v zgodbi smešno?** |  |

**Razloži še, kaj pomenijo podčrtane besede v povedih – povedi in razlago zapiši v zvezek:**

1. *Če vaju dobim, da mi tacata po travi, vaju namažem z gorjačo po puklu.*
2. *Seno so grabili v kopice in ga obilno zalivali z znojem.*
3. *Vesta, ko enkrat poči, takrat vsak pokaže, koliko ga je v hlačah.*
4. *Tu je Prijatelj malo postal in poškilil na fanta. Bila so ju sama ušesa.*
5. *Dobil sem štirinajst dni nagradnega dopusta, kar takrat ni bilo od muh.*



Lepo bodi ☺

Učiteljica Sanda